AMP står for Accelerated Mobile Pages og er et format som er skabt med henblik på at få hurtigere hjemmesider, ved dels at kræve en meget stringent kode, og dels ved at cache og forudindlæse hjemmesider i dette format direkte i søgeresultaterne. Det betyder at når man søger på Google fra sin mobil eller tablet, er resultaterne allerede klar til visning når du ser dem. Når man klikker på dem, vises de med det samme, uden yderligere indlæsningstid for de besøgende.
Formatet blev oprindeligt skabt af Google for at konkurrere med Facebook Instant Articles og Apple News, og er siden blevet implementeret (og nogle gange fjernet igen) på adskillige platforme. I skrivende stund er det svært at finde det fulde overblik, men bliver brugt i stor stil på Google's søgeresultater og på LinkedIn.